
Ehitusloa andmine (Elektrijaama tee 59 // 91) 

1. ASJAOLUD JA MENETLUSE KÄIK

24.05.2021 ehitisregistri elektroonilisse keskkonda laekus läbivaatamiseks  ehitusloa taotlus 2111271/17882 Elektrijaama tee 59 // 91 kinnistutele  päikesepargi rajamiseks koos ehitusprojektiga „Elektrijaama tee 59 ja 91 päikesepark ARE2102_EP“, projekteerija Enefit Green AS.
Ehitusprojekt on koostatud 09.06.2021 korraldusega nr 439-k  kinnitatud „Elektrijaama tee 59 ja 91 krundile päikesepargi rajamine“  projekteerimistingimuste alusel.
25.05.2021 ehitisregistri  keskkonnas on genereeritud ehitusloa  eelnõu  nr 2112271/17407, menetluse nr 260679 ning suunatud Arhitektuuri- ja Linnaplaneerimise Ametile, OÜ-le VKG Elektrivõrgud ja  Enefit Power AS-le kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

29.06.2021 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet kooskõlastas „tingimisi“ märkusega: „Teekate peab vastama Narva linna heakorra eeskirja § 4 lõike 3 nõuetele. Päikesepargi teenindustee kattena kasutada „freesasfalt“ katet vastavalt EL-7-08 joonisele „Teenindustee katendi skeem“. 

OÜ VKG Elektrivõrgud kooskõlastas „tingimisi“ märkustega: „1. VKG Elektrivõrgud OÜ jaotusvõrguga liitumine lahendada eraldi vastavalt liitumislepingu tingimustele. Liitumislepingu sõlmimiseks on vajalik esitada liitumistaotlus. VKG Elektrivõrgud OÜ uue alajaama ning teiste projekteeritavate elektripaigaldiste lõplik asukoht selgub tööprojektiga. 2. Antud kooskõlastus ei kehti ligipääsuteede ja piirdeaia rajamisele. 3. VKG Elektrivõrgud OÜ-le peab olema tagatud ööpäevaringne juurdepääs elektripaigaldiste hooldamiseks ja remondiiks. Seehulgas kinnistut läbiv 110 kV õhuliin koos mastidega. 4. Kõik edasised projekti staadiumid ja osad peab kooskõlastama VKG Elektrivõrgud OÜ-ga“.
29.06.2021 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1.Anda ehitusluba Elektrijaama tee 59 // 91 kinnistutele  päikesepargi rajamiseks vastavalt ehitusprojektile „Elektrijaama tee 59 ja 91 päikesepark v02 ARE2102_EP_v02_Elektrijaamatee-91-59-PV“, projekteerija Enefit Green AS. 
3.2. Kohustada   ehiitustööde  tellijat täita kõrvaltingimused, mis on käesoleva korralduse  punktis 1         esitatud Arhitektuuri- ja Linnaplaneerimise Ameti ja OÜ-gu VKG Elektrivõrgud poolt ning ehitusloal loetletud märkused.  
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

